b'\n_START_ARTICLE_\nPhotokina\n_START_PARAGRAPH_\nphotokina je najve\xc4\x8dji mednarodni trgovski sejem za fotografsko in reprografsko industrijo s podnaslovom world of imaging (svet upodabljanja). Prva photokina je bila leta 1950 v K\xc3\xb6lnu na pobudo predsednika Fotografskega zdru\xc5\xbeenja (Fotoverband) Bruna Uhla, sedaj pa je vsaki dve leti septembra na sejemskem in razstavnem sredi\xc5\xa1\xc4\x8du koelnmesse. Veliko fotografskih in reprografskih podjetij predstavlja in prikazuje svoje najbolj\xc5\xa1e fotografske izdelke na photokini ali pa na shodu in trgovskem sejmu PMA vsako leto februarja ali marca v Las Vegasu._NEWLINE_Da bi prikazal pomembnost trgovskega sejma, je ameri\xc5\xa1ki predsednik Dwight David Eisenhower poslal pozdravni telegram, ki je ozna\xc4\x8deval za\xc4\x8detek photokine 1956. Photokina 2008 je bila do tedaj najve\xc4\x8dja. Izvedli so jo na posodobljenem sejmi\xc5\xa1\xc4\x8du v k\xc3\xb6lnskem notranjem mestnem predelu Deutz. Na njej je razstavljalo 1.579 razstavljalcev iz 46 dr\xc5\xbeav, obiskalo pa jo je ve\xc4\x8d kot 169.000 obiskovalcev iz 161 dr\xc5\xbeav._NEWLINE_Photokina 2010 se je odvijala med 21. in 26. septembrom. Razstavljalo je 1.251 dobaviteljev iz 45 dr\xc5\xbeav, obiskalo pa jo je 180.000 obiskovalcev iz 160 dr\xc5\xbeav._NEWLINE_Photokina 2012 bo potekala med 18. in 23. septembrom 2012.'